פואצ'ר - - בהשראת אירועים אמיתיים
ביטו.
כן, גברתי? -למה המזגן לא דולק? חם כאן.
אדליק אותו. -ומה זה הבלגן הזה? תסדר פה.
הלו. -היי, זאת פונאם ורמה?
מי זה? -אני מתקשר, מסיטיפון.
מזל טוב, זכית בהגרלה המיוחדת...
לא מעוניינת.
אז? -יוצאים לדרך.
תעדכני אותי אם אני יכול לעזור. -כן.
אני שומע. -הגיע הזמן לצאת לשטח.
הכתובת מופיעה בקבלה של המשלוח ששלחתי לך.
זאת גלריה לאומנות שוורמה מנהלת. פגוש אותי שם.
סוף סוף אני יכול לצאת מהצינוק הזה.
כנ"ל, אני כל הזמן תקועה בעבודת השיווק שלי.
הבחור שלך אישר את זה עם הבוס שלי?
כן, הכול מסודר. בקרוב תקבל את ההוראות.
אוקיי, מעולה. אהיה שם.
מה השעה?
14:00.
אני לא זוכרת שבאתי הביתה.
מה את זוכרת?
נכנסתי למכונית בבית ההארחה. זה הדבר האחרון שאני זוכרת.
איך הגעתי לכאן? -ויג'יי באבו החזיר אותך הביתה.
היית בהכרה בקושי, כאילו היית שתויה.
ויג'יי אמר שהיית פשוט מותשת.
שלא הפסקת להגיד סליחה ושאת יכולה למות,
ואז בסוף התעלפת. לא היה קל להחליף לך את הבגדים.
היית כמו גופה. מה קרה?
עשיתי משהו טיפשי.
את עושה את זה כל הזמן עם טיולי הג'ונגל שלך בלילה.
אימא, אין דבר מסוכן יותר בג'ונגל מאשר בני אדם.
מה קרה?
עדיף שלא תדעי.
זה מקרה קשה.
במה הוא שונה מאלו שטיפלת בעבר?
זאת פעם ראשונה שאני עובדת על משהו בסדר גודל כזה.
זה כמו להתעסק עם חבורת אנשים שלמה כמו אבא.
הוא לא היה איש רע.
אימא...
איך הוא היה כשהוא צד באופן לא חוקי?
אני לא זוכרת הרבה.
הוא היה טיפוס אמיתי. בטוח בעצמו, מתנשא.
הוא הכיר את היער כמו את הבית שלו.
הוא יכול היה לאתר כל חיה, והוא הרג הכול.
אפילו האבות הקדמונים שלו היו ציידים.
וכשהציד נאסר, הוא לא הפסיק.
הוא פשוט עבד באפלה.
אבל עם הזמן הביטחון שלו נעלם.
המחשבה שהוא ייעצר ויופרד מאיתנו הפחידה אותו.
הוא ידע שהתביישת בו.
אבל הוא חשב שכשתגדלי תסלחי לו,
כי הוא לא הכיר דרך אחרת.
וכשהרשויות רדפו אותו,
הוא החליט לעזוב את העולם הזה.
לפעמים אני תוהה...
אם הוא עדיין היה חי, הוא היה חוזר למוטב?
חוזר למוטב? כמו ג'ים קורבט? -היה לו כל כך הרבה ידע.
הוא היה יכול להשתמש בו למטרות טובות.
הוא יותר מדי היה נעול על הדרך שלו.
ובאופן בסיסי הוא לא כיבד את הטבע.
הוא חשב שזה משהו שצריך להתגבר עליו, להביס אותו.
הוא... -הרג 21 פילים,
תשעה עשר טיגריסים ו-14 נמרים.
ובנוסף ציפורים אקזוטיות, נמיות, ביזונים ודור ההמשך שלהם.
התכוונתי לומר שהוא אהב אותך מאוד.
אבל כשהיית בת שלוש, צרחת עליו על כך שהוא הרג פיל.
הוא ידע כבר אז שהוא בחיים לא יעמוד בסטנדרטים שלך.
והוא לא הבין איך יכול להיות שאת הבת שלו.
אבל עכשיו אני רואה הרבה ממנו בך.
אותם אינסטינקטים של צייד שהובילו למותו.
אולי את חושבת...
אולי את חושבת שאת צריכה לפצות על החטאים של ההורים שלך...
אני לא יודעת. אולי את צודקת, אבל...
אימא, אני נלחמת בהכחדה.
אני רק לא רוצה למצוא יום אחד את הראש שלך בתוך קופסה.
תתקשר לוויג'י. הוא איש נחמד.
הלו? את בסדר. אני מנסה לתפוס אותך כל הבוקר.
כן, אני בסדר. דבר.
מר ניל כאן.
שמענו מה קרה עם פויה. הכול בסדר?
המפקד, פשוט הייתי מותשת.
אבל פויה במעצר. זה כל מה שחשוב.
אז נשאר לנו בשטח עוד צייד לא חוקי מהכנופיה
שארוקו נקב בשם:
איוואן דאס.
אנחנו מתחילים במעקב בדלי אחר פונאם ורמה.
אולי נצטרך בקרוב להמתין איתה.
המפקד, אלן מצא קשר נוסף כאן שאולי נצטרך לבדוק קודם.
אם כרגע אנחנו לא מטפלים בפונאם.
אתה בטוח רוצה להתעכב?
אני חושב שכן, המפקד. השם של הבחור הוא סאסי אילמפאלי.
אני חושב שהוא סוחר בשנהב.
ויש לי הרגשה שאולי הוא יכול להוביל אותנו לאנשי קשר חזקים יותר.
המפקד, אני בדרך.
הזדרזי.
היא תהיה בסדר? -כן, היא רק קצת מודאגת.
היא תהיה בסדר, היא קשוחה יותר מכולנו.
כן, לכן רציתי אותה למשימה הזאת.
ואתה?
אני בסדר, המפקד, באופן אישי.
אשתי...
כן, אני מבין.
ביליתי שנים בנפרד מהמשפחה שלי.
כשאני רחוק מהם, זה בסדר.
אבל כשאני חוזר לקראלה ולא הולך הביתה...
אז לאחאלה יש בעיה.
זה מאבק תמידי.
הגנה על חיות הבר מול משפחה.
זה הכול משפחה, המפקד.
אבל לאט לאט אני גורם לה להיות מרוצה ממני.
בן הדוד שלה מתחתן מחר.
אני חייב ללכת לחתונה.
כן, אתה חייב.
תעשה כל מה שנדרש במהירות לסדר את העניינים עם המשפחה שלך,
אם לא, תהיה כמוני.
היום אשתי כבר לא מתעניינת בי.
זה הכי גרוע.
בואי נזוז.
שלום, גברתי. -שלום.
אפשר לדבר עם הבעלים?
יש לנו שאלות לגבי רכישות בסיטונאות.
הבעלים?
כן.
יש כאן מישהו שרוצה לפגוש אותך.
שלום, גברת... -כן, אני הבעלים.
שלום. אנחנו רוצים לעצב בית חווה עם 12 חדרים. תוכלי לעזור לנו?
כמובן שאנחנו יכולים. ביטו כאן יעזור לכם.
ביטו. -כן, גברתי?
תדאג להם כמו שצריך. -כן, גברתי.
בואי.
בואי, גברתי.
מה תרצי לראות? שנתחיל עם הציורים?
ראיתי את רשומות השיחה של סאסי אילמפאלי. הכול מתועד היטב.
הוא מדבר עם מוריס, פוגש אותו למחרת ואז חוזר הביתה.
את רוצה לדבר על אמש?
אין על מה לדבר.
לכל אחד ישנם השדים שלו. אז אם אי פעם תרצי לדבר...
תודה.
היי, אתה מכיר את סאסי אילמפאלי? -כן.
איפה הוא גר? אנחנו חברים שלו מבית הספר.
הוא גר ישר בהמשך.
נראה שהוא עזב לסרי לנקה ישר אחרי שפורסם מה קרה לארוקו.
אליבי טוב.
- באבו -
אין לך בעיה לעשות את זה?
שלום.
אנחנו מחפשים את סאסי אילמפאלי.
הוא אבא שלך?
אבא.
את מאלה ממחלקת היערות. -כן.
אני כבר לא מתעסק יותר בציד לא חוקי של פילים.
זה לא משנה.
מספר הטלפון שלך הופיע ברשומות השיחה של חשוד. אנחנו צריכים לתשאל אותך.
אבא, הבטחת לי שהפסקת לעסוק בדברים לא חוקיים.
אני נשבע שלא עשיתי משהו לא בסדר.
אתם לא יכולים לעשות לי את זה. הפסקתי לעסוק בציד לא חוקי אחרי שהייתי בכלא.
אני פועל על פי החוק עכשיו. אם יש לכם שאלות, שאלו אותי כאן.
זה לא מעצר, אנחנו רק רוצים לדבר.
לא יוגש שום דבר באופן רשמי. -הוא לא הולך לשום מקום.
יהיה בסדר. -לא, אמרת שהם פגעו בך.
אין לנו זמן לזה.
גברתי! -אבא!
בבקשה לא לחולל מהומה. למה את מושכת אותו?
תקשיבו לי...
מאלה, תירגעי, אנחנו נעצור אותו!
מה יקרה לאבא שלי?
אם הוא לא עשה שום דבר רע, הוא יהיה בסדר.
אנחנו רק צריכים להבהיר איתו כמה דברים.
אז, אם הוא אומר את האמת, הכול יהיה בסדר.
אלן...
תטפל בזה. -בוא.
אנחנו נכנסות איתו.
זה צריך להיות תשאול פרטי.
המתינו כאן בחוץ או לכו הביתה.
אז, סאסי, מה שלומך כל השנים האלו?
פועל על פי החוק, אדוני.
מקפיד שהבת שלי לומדת כמו שצריך, זה הכול.
בפעם האחרונה ששמעתי, התעסקת בשנהב רק כדי לשלם את הלימודים שלה.
זה נכון.
אבל אחרי שגברת מאלה תפסה אותי והכניסה אותי לכלא, סיימתי את תקופת המאסר.
אחרי שהשתחררתי...
התחלתי לעסוק בחוואות כדי לדאוג לבת שלי.
יש לה את הציונים הכי גבוהים בכיתה.
אני לא רוצה להרוס את העתיד שלה.
אני אזרח טוב עכשיו.
אתה הולך לכנסייה בכל יום ראשון?
זה ביני ובין אלוהים.
למה נסעת לסרי לנקה בסוף מאי?
זאת הייתה חופשה משפחתית.
באמת?
יום אחרי שפורסם על הציד הבלתי חוקי?
אני לא יודע כלום על המקרה הזה, רק מה שראיתי בחדשות.
אין לכם עדיין קצה חוט?
זאת הסיבה שבאתם אליי?
בבקשה תשחררו את אבא שלי. הוא עובד בשדות כל יום.
אני רק לומדת כדי שאוכל להשיג עבודה טובה ולדאוג למשפחה שלי.
הכול הולך טוב. כבר הכנסתם אותו לכלא פעם אחת.
מה עוד אתם רוצים?
אין לך מה לדאוג אם אבא שלך לא משקר.
הוא לא.
את בטוחה ב-100 אחוז?
מוכנה להתערב על החיים שלך על זה?
אלוהים היקר... בבקשה תציל את אבא שלי.
הוא חזר למוטב.
שים עליהן עין.
למה דיברת עם מוריס?
הוא התקשר אליי. -אני רואה, אבל למה?
הוא היה מתקשר אליי באופן קבוע ושואל אם יש לי ניבים למכירה.
הוא שידל. ככה הוא מעורר את השוק.
הוא היה מתקשר ואומר שהוא רוצה לקנות שנהב גולמי.
זה מה שהפך אותי בעבר לצייד לא חוקי.
אבל הפעם אמרתי לו שאין לי שום דבר.
ובכל זאת, נסעת לפגוש אותו? -רק ביקור מזדמן, גברתי.
כשנודע לי שהוא באזור, רק רציתי שירד ממני.
אז למה נסעת עד טריוונדרום לפגוש אותו?
זה היה הכרחי?
לא נסעתי, גברתי.
הסתכל היטב.
אלה רשומות השיחה של מוריס, ואלה שלך.
אתה רואה את שתי השורות האלה?
על סמך שני פרטי השיחה, שניכם הייתם בטריוונדרום תחת אותה אנטנה סלולרית.
אדוני, פגשתי אותו רק פעם אחת שם. רק פעם אחת.
לאיזו מטרה?
אדוני, לא עשיתי שום דבר לא בסדר. -תוכיח!
אני מוקלט?
לא. אלה רק אנחנו.
בבקשה אל תערבו את המשפחה שלי.
נוכל לעזור לך רק אם תספר לנו הכול.
מכרתי שלושה ניבים למוריס,
אבל לא צדתי אותם באופן לא חוקי.
ואני לא יודע דבר לגבי מי צד אותם באופן לא חוקי.
איך השגת את הניבים?
מישהו התקשר אליי ואמר לי שיש לו ניבים וביקש ממני למכור אותם.
לא יכולתי לסרב. -למה?
אתם חייבים להבטיח לי שאתם לא מקליטים. תישבעו באלוהים.
אני באמת הולך לכנסייה כל יום ראשון.
אני נשבע באלוהים, רק שלושתנו כאן, אין מכשירים.
זה היה פרבאס פרדי.
הפוליטיקאי?
כן.
פרבאס התקשר אליי, אמר שיש ברשותו ניבים וביקש ממני למכור אותם.
הוא ידע על העבר שלי... שיש לי קשרים.
לא יכולתי לסרב.
הבחור הזה יכול לעשות לי הכול...
למשפחה שלי.
לא הייתה לי ברירה.
אלן?
זה מתאים. הם שוחחו הרבה.
בוא החוצה.
הישארו שם.
הוא מת מפחד. מה עכשיו? -נרדוף את הפוליטיקאי הזה?
הבית שלו מבוצר.
נצטרך לתפוס אותו... לפני שיבצע שיחת טלפון אחת.
ואם הוא יצליח להתחמק אחרי זה, ניחשף לחלוטין.
אז הרבה דברים יכולים להשתבש. זה סיכון עצום.
- באבו את בסדר? -
לעזאזל. -לעזאזל.
סאסי, יש אפשרות שלא יוגש נגדך כתב אישום.
אבל אתה צריך לעזור לנו.
אעשה כל דבר, אבל אתם חייבים להגן עליי
ולהבטיח שבהוואנה תהיה מוגנת.
אני מבטיחה לך שהיא תהיה מוגנת.
הראה לנו היכן פראדי גר.
זה מבוצר.
אם נתקרב, ניקלט בעדשת המצלמה.
כלבי שמירה.
אם הם ינבחו, הוא יעשה שיחת טלפון.
הוא יתחמק בקלות.
לגבי מה שאמרתי מוקדם, על כך שלא תעמוד לדין...
זה תלוי אם נתפוס את הבן אלף. אתה יכול לחשוב על דרך אחרת?
אני לא מכיר את התנועות שלו או את האופן שבו הוא פועל.
הוא אי פעם הביע עניין בדברים אחרים חוץ משנהב?
הוא אוהב מכוניות.
הוא שאל אותי פעם אם אני מכיר קונים של רכבי אספנות.
איזו מכונית? -אני חושב שזאת הייתה דלוריאן ישנה.
מתי זה היה?
בחודש שעבר.
טוב. אז תתקשר אליו ותגיד לו שיש לך קונה פוטנציאלי שרוצה לראות אותה.
הטלפון שלי... -לא עכשיו, מחר על הבוקר.
תקבע מקום ששניכם תוכלו להיפגש בו.
זאת ההזדמנות שלנו.
אז אני יכול ללכת הביתה עכשיו? -לא.
למה לא? אני משתף פעולה. אני לא במעצר רשמי.
אסור לנו לקחת את הסיכון שזה יודלף לפראדי.
אתם חושבים שאחבל בסיכוי שלי להימנע מהעמדה לדין?
אני רוצה שתתפסו אותו.
אם נחזיק אותו, אשתו תפיץ את הידיעה שהוא עצור אצלנו.
וזה יכול להגיע לאוזניים של פראדי.
הוא צודק.
אשתי לא יכולה לסתום את הפה. תנו לי ללכת הביתה.
אוודא שאף אחד לא ידבר, אני מבטיח.
הלילה הזה לא קרה.
ואם הם יברחו בלילה?
גברתי, אני אפילו לא יכול לדמיין
מה זה יגרום לעתיד של בהוואנה.
אם תברח, ארדוף ואשיג אותך.
ובדומה לכל הפילים ששחטת, אעקור את השיניים שלך מהגולגולת.
ובהוואנה... -מספיק, הבנתי.
אין כאן כלום. אימא!
לא... אני יודעת שראיתי את זה איפה שהוא.
מצאתי. -מצאת?
זה יספיק.
מה שלומך? -בטוח לא טוב כמוך.
זה בלשון המעטה.
היית הרוסה אמש.
לא הייתי בטוח אם לקחת אותך הביתה או לבית החולים.
בחירה חכמה.
נשברת למיליון חתיכות באותו הלילה.
וזה כל מה שיכולתי לעשות כדי להחזיק אותך.
את צריכה לעשות הפסקה.
דיברת עם אימא שלי? -לא הייתי צריך.
ראיתי את הפנים שלה כשעזבתי.
לא ניתן היה לנחם אותה.
אני מעריכה כל מה שעשית עבורי.
אבל אני צריכה לסיים מה שהתחלתי. -אני יודע מה את עושה.
זה מקרה הציד הבלתי חוקי הכי גדול בחיים שלנו.
ואם תתפסי את החבר'ה האלה,
זה יהיה קרדיט עצום כנגד החובות שאבא שלך גרם לכל החיים.
אבל לא מדובר בעין תחת עין. ישנן דרכים אחרות להחזיר.
שרדתי את הלילה ההוא ועכשיו אני יודעת את הגבולות שלי.
הגבולות שלך פשוטים... את רוצה לחיות.
תודה שאמרת את המובן מאליו.
מאלה, גם לי יש עניין בתפיסת החבר'ה האלה.
אבל אני לא עושה זאת למען הפילים, אני עושה זאת למענך.
זאת הסיבה שלא הצלחנו.
אתה שוכח שאתה זוחל על עץ רעיל.
המפקדת.
היכנס, שאם.
בסדר.
מצאת דוגמה לכתיבה? -כן, זה ספר חשבונות שדוד שלי החזיק.
מעולה.
זה עותק של מכתב ההתאבדות של ראז. תראה אם יש התאמה.
ג'ון, סיים את ארוחת הבוקר. -כן, אסיים.
אז אתה יכול ללכוד קוברה, אבל עדיין לא יכול לגהץ דהוטי.
כאן אתה צריך את עזרתי. -סיימתי.
כן, אני באה. -אני אמשיך מכאן.
המפקדת. -חזרת.
דיברתי עם פרבאס.
הוא יוצא היום לטיול דיג לשבועיים.
אבל לגבי הדלוריאן הוא הסכים להיפגש אם נעשה זאת הבוקר.
תגיד לאלן שנפגוש אותו עוד שעה. נקבע נקודת מפגש.
אסמה, תדאגי שהוא ישב במקום אחר.
היי, מה קורה?
פראדי יוצא לטיול דיג מאוחר יותר היום.
אז אתה צריך לפגוש אותו עוד שעה.
אין סיכוי, אני לא יכול. אהיה פנוי אחר הצוהריים.
עד אז הוא כבר ייסע. אנחנו צריכים לפעול עכשיו.
הייתי הולכת בעצמי, אבל אתה המומחה למכוניות.
אל תיתן לי לחכות, אנחנו כל כך קרובים.
אנחנו כאן, בוא נזוז.
בואו.
היי, אבא. -היי, בן.
תפסת נחשים מעניינים לאחרונה?
האמת, אבא, שאלן עושה יותר מרק לתפוס נחשים.
הוא מטפל בצילומים של קרן חיות הבר, באדמינסטרציה שלה,
והוא אפילו עיצב את האתר שלה. -נשמע כמו עבודה של עוזר.
מה שלומך, יקירי?
אתה קרן האור היחיד שלי.
למה עצרת אותי? -מה הטעם?
אני לא יכול לעשות את זה. אני חייב להסתלק מכאן.
רק תנסה.
אני לא יכול לסבול את הגישה השלילית הזאת.
אהיה מאחור.
פרננדו. תתניע את המכונית.
שמע, אתן לך 500 רופי אם לא תגיד מילה על הנסיעה הזאת.
בסדר, אדוני. -אף מילה לאחאלה.
זאת אישה אחרת?
לא, אבל זה יהיה גרוע באותה המידה אם היא תגלה.
כן, אני בחוץ. מה התוכנית?
תתקשר לפראדי, תקבע נקודת מפגש ונעצור אותו שם.
שלחתי לך את המספר. -בסדר.
הלו? -הלו, פרבאס פרדי?
כן, אלן? -כן. אני מתקשר בנוגע לדלוריאן.
בסדר, פגוש אותי בתחנת האוטובס במעקף קותמנגאלאם, מול בישופ האוז.
בטח, עוד... חצי שעה? -מעולה, ואז נלך לראות את המכונית.
אוקיי. אה, ועוד דבר אחד, באיזה צבע המכונית?
כסף. -בסדר, מושלם. נתראה שם.
כן.
אני שולח לך עכשיו את מקום המפגש.
כשאגיע לשם, פראדי בטח ייקח אותי למקום אחר לראות את המכונית.
נעצור אותו שם.
כשחבר קהילה שלנו, של המשפחה שלנו
ממשיך הלאה לשלב הבא בחייו,
זהו רגע נפלא עבורנו.
התאספנו כאן כולנו היום להיות עדים להתפתחות הזאת
בנוכחותו של האל הכול יכול.
הם מקבלים את השינוי הפתאומי הזה בלב שלם
ומצהירים שהם מצאו את הנפש התאומה שלהם.
אני כאן. -בסדר.
הלו, אתה כאן? -כן, הרגע הגעתי.
אני יוצא מהמכונית שלי. חולצה ורודה. -כן, אני רואה אותך.
אנחנו ניסע אחריך.
בעצם יהיה קל יותר אם אסע איתכם והנהג שלי ייסע מקדימה.
קשה למצוא את המקום.
אין בעיה. -בסדר?
בסדר.
אתה אספן של רכבי אספנות? -עדיין לא, אבל רוצה להיות.
- אלן: אעצור בנקודה מספר אחת. -
סע אחריו.
למדתי באנגליה.
אני מרוויח הרבה כסף וצריך לבזבז אותו.
טוב, אם יש לך כסף לבזבז, אולי יש לי כמה הזדמנויות בשבילך.
מעולה.
אשמח לקבל פרטים.
אני חייב להשתין.
איפה אבא שלך?
אקח אותו, אני גם צריכה להשתין. -תודה.
אני בקושי יכולה להתאפק בימים אלה.
...אבל פוליטיקה היא העבודה הכי טובה.
אנשים מתלוננים עליה, אבל אני אוהב אותה.
אומרים שאנחנו מושחתים,
אבל תסתכל על הפוליטיקאים במדינות אחרות.
איך הם חיים... בארמונות.
אבל אנחנו יחד עם האנשים כאן.
למדינות האלה יש עושר, אבל אין רוח.
הם לא מחוברים עם עצמם, או עם הטבע.
זה מה שאני אוהב במקום הזה.
אני עומד לצאת לטיול דיג.
אני מכיר מקום מדהים ומרוחק.
אם תרצה אי פעם לבוא, רק תגיד.
שנייה אחת. עצור את המכונית.
- עכשיו! -
קרה משהו?
מה העניין? היי, מה העניין?
עזוב אותי! -היי!
חוטפים אותי! הצילו! חוטפים אותי!
עשית טעות גדולה.
למה אתה מתכוון?
תגידי משהו. את רוצה כסף?
אנחנו ממחלקת היערות.
אף מילה לאף אחד, מבין?
בסדר.
איפה אבא? -הוא שוב עשה תרגיל היעלמות.
הנה הוא. אלן, איפה היית?
עמדתי מאחור איפה שאבא לא יכול לראות אותי. היה ממש נחמד.
אבל כשהיא הפילה את הטבעת, הלב שלי פסק לפעום.
היא הייתה מתוחה, אז זה היה צפוי.
אחאלה לא מאמינה באמונות תפלות כמוני.
הישאר עם אבא. אני הולכת לשירותים. אני כבר חוזרת.
תודה. -אתה חייב לי בגדול.
יש לך משכך כאבים? -אני חושב שלציני יש.
אתה יכול להביא? -בסדר.
אבא, למה אתה חייב לו?
אתה חטטן לא קטן.
ג'וני, בוא נאכל ארוחת צוהריים.
אתה בא? -כן, עוד מעט.
אז בוא.
הנה. בוא נלך לאכול. -אני בא.
מה אתה עושה, ג'ון?
מצלם, אבא.
תן לי לראות.
אבא, למה אתה עצוב?
אני לא אספר לאף אחד.
אתה שם לב למשהו בתמונות שאתה מצלם?
בקרב החיות האלה,
מה שמדהים בעיניי...
הוא הכנות שלכדת.
התמונות האלה, בדיוק כמו החיות האלה...
לעולם לא משקרות.
כי הן לא יודעות איך.
צריך לאפשר ללכוד רק תמונות בעולם הזה.
מאלה.
זה לא היה כל כך יפה.
כן, המפקד, אבל כן תפסנו אותו.
ומדווחים על כך בתור חטיפה בכל החדשות.
טוב שעטיתם מסכה. תוציאו ממנו מה שאתם יכולים בזריזות.
אין לנו הרבה זמן לפני שיהיה כבר מאוחר מדי.
גברתי, אני יכול ללכת הביתה? -לא, עדיין לא. היכנס פנימה.
היכנס פנימה.
בוא נדבר על הציד הלא חוקי של הפילים. מתי קיבלת את הניבים?
אילו ניבים?
הניבים שניסית למכור בחודש שעבר.
אין לי מושג על מה את מדברת.
אני לא עונה על אף שאלה בלי שעורך הדין שלי ינכח.
ואם תרימי עליי אצבע, בחיי שתתחרטי על כך.
סאסי אילמפאלי עצור אצלנו.
אז מה?
אני לא מכיר אותו.
הוא רק ניסה לעזור לי למכור את המכונית שלי, זה הכול.
מוכן?
תגיד לי! -אני לא יודע שום דבר!
בבקשה אל תרביצי לי!
טוב, גברתי, אספר לך הכול.
פראדי התקשר וסיפר לי על הניבים שברשותו.
אז מכרתי אותם למוריס פין מטריוונדרום.
הכול מופיע ברישומי השיחות שלי.
אף פעם לא עסקתי בציד לא חוקי. אני מצטער, גברתי.
הייתי רק המתווך!
רישומי השיחות שלו לא ישקרו.
תרצה לדבר עכשיו?
אלן. -כן?
מה אתה חושב? -נראה טוב.
נכון זה נחמד לקחת הפסקה מהעבודה?
לא לדאוג לגבי נחשים או חבר'ה רעים?
זה נחמד, אבל ממתינה לי עבודה.
אחרי החתונה, אם זה בסדר?
ביקשתי רק את החתונה, אחר כך אתה משוחרר.
היי, תוכל להכין לי צלחת?
היי, למה שלא תפסיק עם כל הסיפור הזה של חיות בר?
תתמקד במשהו שבזכותו תשיג בית גדול יותר.
נתתי לך את ההדרכה הכי טובה במדעי המחשב בארץ.
ומה אתה עושה עם זה? מוציא את זה על איזה מלכ"ר.
אתה אילצת אותי. -סבא, אבא אוהב בתים קטנים.
כי אין לנו סנטימטר אחד של מקום שלא בשימוש.
הוא לא אוהב בתים גדולים כמו שלך, שמבזבז הרבה מקום.
בתים קטנים טובים יותר לכדור הארץ.
חיים פשוטים, מחשבה מעמיקה. עשית גם לילד שטיפת מוח?
זה לא קשור בכלל לחיים פשוטים, אבא. זה שכל ישר.
אם כך, השכל הישר השתנה בחיים שלי.
כשהייתי בגילך, בית גדול ומכונית גדולה
היו סמלים לעושרו של אדם,
אם הוא הרוויח אותם בעזרת השכל ועבודה קשה.
ראה מה אתה עושה עכשיו. היו לך הזדמנויות בחיים,
ועכשיו אתה מעליב את אלו שלא היו להם אותן הזדמנויות.
בוא נזוז.
עשיתי את זה רק פעם אחת.
ואלה היו רק שני ניבים שהגיעו אליי במקרה.
זאת אומרת?
לא הלכתי לג'ונגל וצדתי באופן לא חוקי פילים.
אז מי כן? ראז והכנופיה שלו?
לא, זה בכלל לא קשור למקרה הזה.
אז?
אני לא יכולה לעזור לך עם הנזק שייגרם לקריירה הפוליטית שלך,
אבל אני יכולה לעזור עם תקופת המאסר.
ואני נותנת לך את המילה שלי. אם תעזור לנו, נעזור לך.
אסור שזה יתפרסם.
וזה לא הגיע ממני. אחרת כל המשפחה שלי תהיה בסכנה.
אוודא שזה לא יודלף.
הכנופיה הייתה ממונאר. הם צדים שם שנתיים באופן לא חוקי.
מה?
-כנופיה פעילה נוספת מתחת לאף שלנו.
מחלקת היער נהייתה עצלה.
אתם לא מסיירים איפה שאתם אמורים.
כל אחד יכול להיכנס לאזורים האלה ולצוד באופן לא חוקי.
מי חבר בכנופיה הזאת?
מהיכן הם פועלים?
תן לנו את הפרטים.
רק כך תגן על עצמך.
תנו לי עט ונייר.
- מאלה: אני צריכה שתחזור עכשיו -
אתה בטוח ב-100 אחוז? -אני לא מומחה...
אבל אני נשבע באימא שלי, אני בטוח לגבי זה.
אני צריך לדבר עם האחראי. -מאיפה אתה?
זה לא משנה. זה בנוגע למקרה של ראז.
חתום כאן.
אני קודם כל צריך לדבר עם מישהו. -מישהו? מי אתה לכל הרוחות?
פעם ראשונה שאנחנו שומעים על הכנופיה הזאת.
פראדי כתב כל מה שהוא יודע עליהם.
אבל זה אומר חקירה מלאה נוספת.
אבל אין לנו את הקיבולת לכך.
המפקד, אני גם חושבת שמכתב ההתאבדות לא נכתב ע"י ראז.
למה?
השוויתי בין כתבי היד. הוא אפילו לא קרוב לשלו.
למישהו הייתה סיבה להיפטר ממנו.
מה היקף הציד הבלתי חוקי שמתרחש מתחת לאף שלנו?
כרגע, תתמקדי קודם כל בכנופיה הזאת, ואז באחרות.
אומנם יהיה קשה לפעול לפי האינסטינקט שלך כי התיק של ראז נסגר עכשיו.
לכן רציתי להקפיד שהחקירה תהיה צמודה. כל הזמן אמרתי...
כשהעניינים יהפכו לבין-מדינתיים, הקשרים יתפרקו.
אם ראז רק היה נשאר בקראלה.
אז... איך נטפל בפונאם ורמה בדלהי?
המפקד, יש כאן מישהו שבא לפגוש אותך.
מי? -אני חושב שזה מישהו חשוב.
היכנס.
אדוני, קוראים לי איוואן דאס.
הייתי חבר בכנופיה של ראז.
אני רוצה להסגיר את עצמי.